Μερικές φορές, η καλύτερη θεραπεία είναι η πρόληψη. Έτσι, πρέπει να φροντίσεις κάποια απλά πράγματα στο σπίτι σου, για να αποφύγεις την εισβολή μυρμηγκιών. Σύμφωνα με τους επαγγελματίες απολύμανσης της πλατφόρμας μας, πρέπει να κάνεις τα εξής:
Να μαζεύεις τα ψίχουλα μετά το φαγητό: Αποτελούν την καλύτερη τροφή για τα μυρμήγκια και ακόμη κι αν είναι πολύ μικρά ή λίγα, τα μυρίζονται.
Να πετάς συχνά τα σκουπίδια: Αποτελούν εστία μικροβίων και προσελκύουν, εκτός από τα μυρμήγκια και τις κατσαρίδες.
Να τυλίγεις σωστά τα τρόφιμα στα ντουλάπια: Εάν είναι ανοιχτά, θα προσελκύσουν άμεσα μυρμήγκια.
Φρούτα & Λαχανικά να τοποθετούνται στο ψυγείο τους καλοκαιρινούς μήνες: Μπορεί να αντέχουν στη ζέστη, αλλά η παρουσία τους στο τραπέζι θα γίνει σύντομα αντιληπτή από τα μυρμήγκια.
Να μην αφήνεις εστίες στάσιμου νερού στο χώρο: Τα στάσιμα νερά μπορούν να προσελκύσουν πολλών ειδών έντομα το καλοκαίρι.
Κλείσε ρωγμές & σχισμές με σιλικόνη: Οι σχισμές σε τοίχους και κουφώματα αποτελούν την ιδανική επιλογή για φωλιές μυρμηγκιών.
Μην παραμελείς την ετήσια απεντόμωση: Μια φορά το χρόνο, τουλάχιστον, πρέπει να καλέσεις έμπειρο συνεργείο για τον ψεκασμό για μυρμήγκια και άλλα έντομα. Έτσι, θα αποφύγεις την εξάπλωσή τους και θα καθυστερήσει η επόμενη φορά που θα χρειαστεί απεντόμωση.
Σύμφωνα με τους επαγγελματίες στην απολύμανση για μυρμήγκια, ο καλύτερος τρόπος πρόληψης κατά των μυρμηγκιών, είναι η πολύ καλή καθαριότητα του σπιτιού. Η άνοιξη και το καλοκαίρι είναι οι πιο επικίνδυνες εποχές για εμφάνιση εντόμων και ζωυφίων και χρειάζονται ιδιαίτερη προσοχή.